15/01/2019 | Administración LocalMunicipal
Porto do Son
Establecemento do prezo público pola prestación do servizo e realización de actividades de carácter cultural en instalación municipais

ANUNCIO Ao abeiro do disposto no parágrafo no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da Ordenanza reguladora do prezo público pola prestación do servizo e a realización de actividades de carácter cultural en instalacións municipais, unha vez que se elevou a definitivo o acordo inicial para o seu establecemento adoptado pola Xunta de Goberno Local na sesión do 4 de outubro de 2018, e cuxo texto íntegro é do seguinte teor literal: “ORDENANZA REGULADORA DO PREZO PÚBLICO POLA PRESTACIÓN DO SERVICIO E REALIZACIÓN DE ACTIVIDADES DE CARÁCTER CULTURAL EN INSTALACIÓNS MUNICIPAIS Artigo 1.–Fundamento e obxecto. No uso das facultades concedidas polos artigos 133.2 e 142 da Constitución, polo artigo 106 da Lei 7/1985, do 2 de abril, reguladora das Bases do Réxime Local, e artigo 127 do R. D. L.2/2004, do 5 de marzo, polo que se aproba o texto refundido da Lei reguladora das Facendas Locais, e de conformidade co disposto nos artigos 41 a 47, ambos inclusive, do R. D. L.2/2004, establécese o prezo público pola prestación do servizo e realización de actividades de carácter cultural e artísticas ofrecidas en instalación municipais polo Concello de Porto do Son. Artigo 2.–Natureza. A contraprestación económica pola prestación dos servicios e realización de actividades de carácter cultural en instalacións municipais, ten a natureza de prezo público por ser unha prestación de servicios e realización de actividades obxecto de competencia desta entidade e non concorrer nela ningunha das circunstancias especificadas na letra b) do artigo 20.1b) do R. D. L.2/2004, do 5 de marzo, polo que se aproba o texto refundido da Lei reguladora das Facendas Locais. Artigo 3.–Obrigados ao pago. Están obrigados ao pagamento do prezo público regulado nesta ordenanza quen solicite ou se beneficie da prestación de servicios ou da realización de actividades culturais e artísticas en instalacións municipais. Artigo 4.–Contía. A contía do prezo público regulado nesta ordenanza será a fixada nas tarefas seguintes, para cada un dos distintos tipos de servizos ou actividades: – Atendendo ao caché da compañía:  Se o caché é igual ou inferior de 2.000 € a contía a pagar e de 3 € por entrada.  Se o caché é superior a 2.000 € a contía a pagar é de 5 € por entrada.  Se o caché é igual ou superior a 4.000 € a contía a pagar é de 8 € por entrada. Artigo 5.–Exencións. Quedan exentos do pago deste precio público as actividades dirixidas exclusivamente a público infantil. O carácter exclusivamente infantil da actividade deberá figurar nas entradas e publicidade da mesma. Artigo 6.–Obriga de pagamento. A obriga de pagamento do prezo público regulado nesta ordenanza nace desde que se inicie a prestación dos servicios ou actividades especificadas, mediante a correspondente entrada. Artigo 7.–Ingreso. O pagamento do prezo público se esixirá en réximen de autoliquidación e efectuarase no intre de entrar ao local onde se realice a actividade ou ben previa adquisición da entrada con anterioridade en dependencias do departamento de cultura, nomeándose por parte do Concello un habilitado para tal efecto, que deberá ingresar diariamente o importe recadado na conta bancaria restrinxida aperturada para tal efecto, no caso dos días inhábiles o ingreso se efectuará o inmediato hábil seguinte. Cando por causas non imputables o obligado o servicio ou actividade non se preste, procederá a devolución do importe correspondente, conforme o establecido no artígo 26.3 do Texto Refundido da Lei Reguladora de Facendas Locais, aprobado polo Real Decreto Lexislativo 2/2004, do 5 de marzo. Disposición final A presente ordenanza entrará en vigor e será de aplicación o mesmo día da súa aplicación no Boletín Oficial da Provincia, permanecendo en vigor ata a súa modificación ou derrogación expresa.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso-Administrativa. Porto do Son, 9 de xaneiro de 2018. O alcalde-presidente Asdo.: José Luis Oujo Pouso